ജിൻബോ യുകിക്കോ

എഡോ കാലഘട്ടത്തിന്റെ അവസാനത്തിൽ ജീവിച്ചിരുന്ന ഐസു-മത്സുദൈറ കുടുംബത്തിൽപ്പെട്ട ഒരു ജാപ്പനീസ് പ്രഭുകുടുംബാംഗവും ഒന്നാ-മുഷയുമായിരുന്നു (സ്ത്രീ യോദ്ധാവ്) ജിൻബോ യുകിക്കോ (神保 雪子, 1845-10 ഒക്ടോബർ 1868). ബോഷിൻ യുദ്ധത്തിൽ പങ്കെടുത്തതിന്റെ പേരിലാണ് അവർ കൂടുതൽ അറിയപ്പെടുന്നത്. ജിൻബോ ഐസു യുദ്ധത്തിൽ ജോഷിതായി (娘子隊, സ്ത്രീകളുടെ സൈന്യം)യുടെ ഭാഗമായിരുന്നു.

 ജീവിതം 
ഐസുവിലെ ശക്തരായിരുന്ന ഇനോവ് കുലത്തിലാണ് ജിൻബോ യുകികോ ജനിച്ചത്. ആയോധന വൈദഗ്ദ്ധ്യം, സൗന്ദര്യം, ധാർമ്മികത എന്നിവയ്ക്ക് പേരുകേട്ട യുക്കികോ, കരോ (ഉന്നത റാങ്കിലുള്ള സമുറായ്) ആയിരുന്ന ജിൻബോ കുറനോസുകെയുടെ മകൻ ജിൻബോ ഷൂരിയെ വിവാഹം കഴിച്ചു. അക്കാലത്ത്, സമുറായ് വിവാഹങ്ങൾക്ക് രാഷ്ട്രീയപരമായ മാനം മാത്രമാണ് ഉണ്ടായിരുന്നത്. ഇതിൽ നിന്നും വ്യത്യസ്തമായി സ്വന്തം ഇഷ്ടപ്രകാരമുള്ള തന്റെ ഭാവി ഭർത്താവുമായുള്ള ജിൻബോയുടെ വൈവാഹിക ബന്ധം ചുറ്റുമുള്ള ആളുകൾക്ക് അസൂയയ്ക്ക് കാരണമായി.

തോബ-ഫുഷിമി യുദ്ധസമയത്ത്, അവരുടെ ഭർത്താവായ ജിൻബോ, ടോക്കുഗാവ യോഷിനോബുവിനെ യുദ്ധത്തിന്റെ മുന്നണിയിൽ നിന്ന് പിന്മാറാൻ ഉപദേശിച്ചു. ഇത് മറ്റ് ചില വിഭാഗങ്ങളെ പ്രകോപിപ്പിച്ചു. തത്ഫലമായി, അദ്ദേഹം സ്വന്തം ജീവൻ എടുത്തു.

അതേ വർഷം തന്നെ ഐസു യുദ്ധത്തിന്റെ സമയത്ത് മാതാപിതാക്കളുടെ വീട്ടിലേക്ക് മടങ്ങിയെത്തി. തന്റെ വീട്ടിലെ എല്ലാ സ്ത്രീകളും ആത്മഹത്യ ചെയ്യുക എന്നതാണ് ആചാരമെങ്കിലും ഭർത്താവിന്റെ കുടുംബത്തെ അനുഗമിക്കേണ്ടതിനാൽ ജിൻബോയെ ആത്മഹത്യ ചെയ്യുന്നതിൽ നിന്നും പിതാവായ കാസുസുമി ഇനോവ് വിലക്കി. ഇതോടെ അവർ കുടുംബത്തെ ഉപേക്ഷിച്ചു.

തുടർന്ന്, നകാനോ ടകേക്കോ ഉണ്ടായിരുന്ന വനിതാ സേനയിൽ ജിൻബോ ചേർന്നുവെന്നും തുടർന്ന് യുദ്ധത്തിൽ കൊല്ലപ്പെട്ടു എന്നുമാണ് മുമ്പ് വിശ്വസിച്ചിരുന്നു. എന്നിരുന്നാലും, കികുക്കോ മിസുഷിമ പറയുന്നതനുസരിച്ച്, മുൻപ് ഐസു ഡൊമെയ്നിന്റെ ഭാഗമായിരുന്ന കെൻജിരോ യമകാവയുടെ ചരിത്രവിവരണങ്ങൾ വീണ്ടും പരിശോധിച്ചപ്പോൾ, ജിൻബോ സൈന്യത്തിൽ ചേർന്നതിന് തെളിവുകളൊന്നുമില്ലെന്ന് കണ്ടെത്തി. ടിയർഡ്രോപ്പ് ബ്രിഡ്ജിൽ നകാനോ ടകേക്കോ മരണപ്പെട്ട അതേ സ്ഥലത്താണ് ജിൻബോയും മരിച്ചതെന്ന് സ്ഥിരീകരിക്കപ്പെട്ടിട്ടുണ്ട്. എന്നിരുന്നാലും ഇവർ രണ്ടു പേരും പരസ്പരം കാണുവാനുണ്ടായ സാഹചര്യം ഇപ്പോഴും വ്യക്തമല്ല (ഷൂരി ജിൻബോയുടെ ഇളയ സഹോദരൻ ജിൻബോ ജിൻസിയുടേതായുള്ള എഴുതപ്പെട്ട രേഖകളാണ് ജിൻബോ എവിടെയാണ് മരിച്ചത് എന്നതിനെക്കുറിച്ചുള്ള വിവരം തരാൻ സഹായകരമായത്).

അതേസമയം തോസ ഡൊമെയ്ന്റെ ഭാഗമായിരുന്ന ഹയ-നോ-സുകെ യോഷിമാറ്റ്സു പറയുന്നത്, ഓഗസ്റ്റ് 25 വരെയുള്ള വിവരമനുസരിച്ച്, ജിൻബോയെ ഒരു കാലത്ത് സഖ്യകക്ഷികളായിരുന്ന ഗിഫു ഡൊമെയ്നിൽ നിന്നുള്ള സൈനികർ ഐസുബാഞ്ചെയിലെ ജോമിയോ-ജി ക്ഷേത്രത്തിൽ തടവിലാക്കിയെന്നാണ്. യോഷിമാത്സു അവരുടെ മോചനത്തിനായി വാദിച്ചെങ്കിലും യാതൊരു പ്രയോജനവുമുണ്ടായില്ല. തുടർന്ന് യോഷിമാറ്റ്സുവിൽ നിന്ന് ഒരു ചെറിയ വാൾ കടം വാങ്ങി ജിൻബോ സ്വന്തം ജീവൻ എടുക്കുകയായിരുന്നു.

 ജനപ്രിയ സംസ്കാരം 

 ബ്യക്കോട്ടൈ: 1986 ലെ എൻ. ടി. വി. വർഷാവസാന നാടക സ്പെഷ്യൽ (നടി:കിമികോ ഇകെഗാമി) 

 യേ നോ സകുര: 2013ലെ എൻഎച്ച്കെ ടൈഗ നാടകം (നടി:അഷിന ഹോഷി) 

 ഗ്രന്ഥസൂചിക 

 ആർക്കൈവ് ചെയ്തത്  at the Wayback Machine (Сининенскиененеския) -2016 1st January 20

 അവലംബങ്ങൾ 

വർഗ്ഗം:പത്തൊൻപതാം നൂറ്റാണ്ടിലെ യുദ്ധത്തിലെ സ്ത്രീകൾ
വർഗ്ഗം:1845-ൽ ജനിച്ചവർ
വർഗ്ഗം:1868-ൽ മരിച്ചവർ